ประจำเดือนไม่มา1เดือนแล้วค่ะ ก่อนหน้านี้มีอะไรกับแฟนแต่ป้องกันตลอด ซื้อที่ตรวจครรภ์มาตรวจแล้วแต่ผลออกมาไม่ท้อง มีโอกาสที่ผลตรวจครรภ์จะผิดพลาดไหมคะ แล้วจะท้องไหมคะ
สวัสดีค่ะ หากได้ตรวจหาการตั้งครรภ์อย่างถูกต้อง และตรวจเมื่อประจำเดือนขาดไปแล้ว หากตรวจไม่พบ ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ แต่หากไม่แน่ใจ ว่าตรวจหาการตั้งครรภ์ได้ถูกต้องหรือไม่ ก็ควรไปตรวจที่คลินิกหรือโรงพยาบาลค่ะ